OpenLLM-France/wikimedia huggingface dataset:
# Guan andí

El guan andí (Penelope montagnii) és una espècie d'ocell de la família dels cràcids (Cracidae) que habita la selva humida i vegetació secundària de les muntanyes des de Colòmbia i oest de Veneçuela, cap al sud, al llarg dels Andes de l'Equador i est del Perú fins a Bolívia i el nord-oest de l'Argentina.
# Hachisuka Iemasa

    En aquest nom japonès, el cognom és Hachisuka.
Hachisuka Iemasa (蜂须贺家政, Hachisuka Iemasa 1558-1639) va ser un samurai del període Azuchi-Momoyama i inicis del període Edo en la història del Japó.
Iemasa va ser fill de Hachisuka Masakatsu i va participar sota el servei de Toyotomi Hideyoshi en contra de l'illa de Shikoku així com durant les invasions japoneses a Corea. Durant la batalla de Sekigahara participà en suport al bàndol de Tokugawa Ieyasu, per la qual cosa posterior a la victòria va poder conservar el seu feu.

## Referències

* Turnbull, Stephen (1998). 'The Samurai Sourcebook'. London: Cassell & Co. ISBN 1-85409-523-4.
# Gèrrids

Els gèrrids (Gerridae) són una família d'hemípters heteròpters de l'infraordre Gerromorpha, que inclou els coneguts popularment com a sabaters, per bé que aquest nom s'aplica també a altres famílies de xinxes aquàtiques, com ara el Hydrometridae.
Patinen amb rapidesa sobre l'aigua aprofitant la tensió superficial d'aquest líquid i la hidrofòbia dels pèls de les seves potes i capturen insectes que cauen a l'aigua. Es coneixen vora 500 espècies situades en prop de 60 gèneres.

## Noms comuns

Sabaters (d'aigua), babots, sastres, teixidors, i al País Valencià parís-pariràs, aclaridors, corredores.

## Descripció física

La seva llargada oscil·la entre 1,6 mm (en el gènere Rheumatobates) fins a 36 mm. La forma del seu cos, segons les espècies, pot anar des de prima i allargada fins a quasi completament rodona. Una característica de tots els gèrrids són les seves potes primes i allargades que els permeten de caminar sobre l'aigua sense enfonsar-s'hi. El cos i les potes estan coberts amb pèls fins. Normalment el cap és allargat. En general, les ales estan poc o gens desenvolupades. Tanmateix, algunes espècies sí que en tenen i les fan servir per a colonitzar nous hàbitats.

## Ecologia

Són insectes, depredadors d'altres insectes o petits invertebrats, que viuen en basses, corrents dèbils, marjals i altres aigües quietes. Es poden moure a velocitats de 1,5 m/s.
Cinc espècies del gènere Halobates són els únics insectes que han colonitzat hàbitats dins del mar obert.

### Naturalesa de les seves potes hidròfobes

Els sabaters aconsegueixen de caminar sobre l'aigua gràcies a les seves potes que no es mullen.
Segons van demostrar els biofísics Xuefeng Cao i Lei Jiang a la revista Nature la resistència de l'aigua de les potes dels sabaters és deguda a l'estructura jeràrquica que tenen gràcies al fet de ser cobertes de pèls amb una especial orientació i propietats nanomètriques més que no pas a la cera amb què estan també cobertes.

## Referències i notes

* 1 2 3 Schuh R.T., Slater J.A. (1995). True Bugs of the World (Hemiptera: Heteroptera). Classification and Natural History. Cornell University Press, Ithaca, New York, USA. 336 pp.
* ↑ «ITIS - Report: Gerridae». [Consulta: 23 desembre 2021].
* ↑ «Cercaterm | TERMCAT». [Consulta: 22 desembre 2021].
* ↑ DCVB: Sabater.
* ↑ Sperling F. et al. (2001). Molecular genetics and distribution of the ocean-skater Halobates (Heteroptera: Gerridae). The ESA 2001 Annual Meeting - 2001: An Entomological Odyssey of ESA.
* ↑ Gao X, Jiang L «Biophysics: water-repellent legs of water striders». Nature, 432, 7013, 2004, pàg. 36. DOI: 10.1038/432036a. PMID: 15525973.

## Enllaços externs

* Fotos de gran format amb espècies amb ales i sense
* Row, Row, Row Your Bug
# Shotgunning

El shotgunning és una tècnica per consumir una beguda, generalment cervesa, molt ràpidament punxant un forat al costat de la llauna, a prop del fons de l'envàs, per posteriorment col·locar la boca sobre el forat i estirant la pestanya per obrir la part superior. La cervesa s'escorre ràpidament i es consumeix molt de pressa. En català, tant Optimot com TERMCAT han proposat anomenar-ho turbobirra.
S'utilitza una tècnica relacionada, anomenada strawpedoing, per a envasos que no es poden perforar fàcilment, com ara ampolles de vidre. S'introdueix una palla a l'ampolla i es doblega per fora del forat. Quan s'inclina l'ampolla, la beguda s'escorre ràpidament i es consumeix molt de pressa. La tècnica augmenta el consum de la beguda, ja que el forat addicional de la palla permet que el líquid surti mentre que l'aire entra simultàniament pel forat principal. Amb aquesta tècnica s'evita el coll d'ampolla quan l'aire que entra al contenidor ha de circular pel mateix orifici que surt de líquid.
Totes dues tècniques es fan normalment com a competició. Els participants esperen fins que tots els altres estiguin a punt per començar el compte enrere. Un cop finalitzat el compte enrere, els participants inicien la pràctica i el primer que acaba de consumir la beguda és el guanyador.

## Tècnica

Per disparar la beguda, s'ha de fer un forat a un dels costats de la llauna, prop del fons d'aquesta per tal d'evitar que el líquid surti durant el tall, la llauna s'aguanta horitzontalment i es fa el forat a la part superior on se situaria un petit espai d'aire dins la llauna. El forat es pot fer amb qualsevol objecte afilat: normalment una clau, obridor d'ampolla, bolígraf o ganivet. El bevedor després posa la boca sobre el forat mentre gira la llauna cap amunt. Quan estira la pestanya de la llauna, el líquid s'escorre ràpidament pel forat a la boca del bevedor.

## Vegeu també

* Cultura de l'alcohol

## Referències

* 1 2 Applebaum, Ben. The Book of Beer Awesomeness: A Champion's Guide to Party Skills, Amazing Beer Activities, and More Than Forty Drinking Games. Chronicle Books, 2012, p. 81–82. ISBN 9781452105017.
* ↑ «#OptimotRespon Bon dia! No trobem cap forma fixada en català. Què us semblaria dir-ne 'turbobirra'?Potser el @termcat ha resolt aquesta consulta anteriorment i ens en pot dir alguna cosa.». Twitter, 02-04-2024 [Consulta: 2 abril 2024].
* ↑ Moss, Lel. 101 Things to Do At University. Lulu Press, 2015, p. 70. ISBN 9781326159597.

## Enllaços externs

* Com disparar una cervesa Arxivat 2020-05-18 a Wayback Machine. - Vídeo de Howcast
* Com disparar una cervesa - Article a wikiHow
# Sierra Madre (Filipines)

La Sierra Madre és una serralada de les Filipines. Es troba al litoral nord-est de l'illa de Luzón i discorre de nord a sud. A la serralada es troba el Quezon National Forest Park.

## Geografia

La Sierra Madre és la serralada més llarga de les Filipines. Comença al nord de la província de Cagayán i acaba al sud de la de Quezón, just a l'est de Laguna de Bay. A l'est arriba fins a la província de Nueva Vizcaya per formar els Caraballo Mountains, amb els quals connecta amb la Cordillera Central de Luzón.
El punt més alt de la serralada no està gaire clar. Mount Anacuao (Aurora) fa 6,069 peus (1,850 m), mentre que Mount Cetaceo (Cagayan) té una altitud similar. Tanmateix, una expedició d'abril de 2012 a Mount Guiwan (Nueva Vizcaya) va mesurar el cim com de 1.915 m. Les ecoregions de la serralada són de boscos tropicals i subtropicals.

### Parcs nacionals

* Aurora Memorial National Park
* Biak-na-Bato National Park
* Fuyot Springs National Park

## Espècies endèmiques

Els rèptils Varanus bitatawa (nom comú: Butikaw)

## Referències

* ↑ Coursey, Oscar William. History and Geography of the Philippine Islands. Educator School Supply Company, 1903.
* ↑ Gray, Shirley. The Philippines - True books. CT: Children's Press, 1 març 2003. ISBN 0516242121.

## Enllaços externs

* Sierra Madre Biodiversity Corridor
# Gússevo

Gússevo (en rus: Гусево) és un poble de l'óblast de Nóvgorod, a Rússia, segons el cens del 2010 tenia 7 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Gússek-Pogorelovka

Gússek-Pogorelovka - Гусек-Погореловка (rus) - és un poble de l'óblast de Bélgorod, a Rússia. El 2010 tenia 70 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Serra del Toro

La serra del Toro és una serralada als estreps orientals del Sistema Ibèric. Aquesta serra és al límit entre la comarca de l'Alt Palància (País Valencià) i la província de Terol (Aragó). És un sistema muntanyenc disposat dins del Sistema Ibèric, formant un conjunt muntanyos amb la serra de Javalambre, amb orientació nord-oest-sud-est.
Aquesta serra del Toro està envoltada per les poblacions del Manzanera, Abejuela, Toràs, Begís i El Toro (que li dona nom a la serra).
L'altitud que presenta la serra és notable, destacant el turó Salada amb 1.581 metres, Puntal del Agrillar amb 1.616 metres, Puntal de Magaña amb 1.614 metres, Alt del Tomatero amb 1.607 metres o Puntal de Peiró amb 1.605 metres que són les màximes altituds de la serra i es conten entre les més destacades del País Valencià.
La serra del Toro està constituïda principalment per materials calcaris amb un clar predomini del període Juràssic presentant abundants restes fòssils marins.
A causa de la seva situació es constituïx com una important barrera divisòria d'aigües contribuint els rierols nascuts en el seu sector oriental a alimentar el riu Palància (el naixement de la qual és dintre de la mateixa serra, dins del terme municipal de El Toro) mentre que els del vessant occidental alimenten al Millars pel nord i al Túria pel sud.

## Natura

A causa del magnífic estat de conservació de la serra el govern valencià ha declarat com paratges naturals municipals l'entorn del Pozo Junco, i l'entorn del naixement del riu Palància, cursos baixos del riu Agualobos, Barranc del Sahuquillo i rambla Seca en el terme de El Toro així com Peñaescabia a Begís.
A causa de la duresa climàtica, deguda tant a l'altitud com a la llunyania respecte al mar la zona es presenta una baixa densitat de població el que ha permès que encara segueixi existint una gran varietat tant de flora com de fauna. Destacant entre la flora l'alzina i Juniperus en combinació amb el roser silvestre. Conforme augmenta l'altitud deixen pas a la pineda de pi rodeno i pi roig. Finalment, en les zones més altes la vegetació es reduïx a una coberta encoixinada adaptada perfectament als forts vents existents destacant per tant la sabina rastrera o el coixí de monja.
Quant a la fauna està representada mitjançant diverses espècies cinegètiques com el conill, la llebre, la perdiu o el senglar. Altres espècies com el corb o la gralla han après a conviure amb l'home i són freqüents al costat de les diverses masies existents. Finalment, altres espècies de gran interès són el gat silvestre o l'àguila perdiuera.

## Vegeu també

* Llista de muntanyes del País Valencià
# Siddi

Siddi (en sard, Siddi) és un municipi italià, dins de la província de Sardenya del Sud. L'any 2007 tenia 799 habitants. Es troba a la regió de Marmilla. Limita amb els municipis de Baressa (OR), Collinas, Gonnoscodina (OR), Gonnostramatza (OR), Lunamatrona, Pauli Arbarei i Ussaramanna.

## Administració

Llista d'alcaldes :
| Període | Identitat | Partit |
| 2005- | Marco Pisanu | Llista cívica |
# Serrat de Vilaginés

El Serrat de Vilaginés és una serra situada al municipi de Castellar de la Ribera (Solsonès), amb una elevació màxima de 746,2 metres.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Siamosaure

El siamosaure (Siamosaurus, 'rèptil de Siam') és un gènere representat per una única espècie de dinosaure teròpode espinosàurid que va viure en el Cretaci inferior (fa aproximadament 96 milions d'anys, en el Cenomanià), en el que avui és Tailàndia.
Tenia una longitud de prop de 9,1 m. Hi ha molt poca informació sobre aquest carnívor, però se sap pel dents que era similar a l'espinosaure amb el qual va haver d'estar relacionat, el que fa creure als científics que pot haver tingut una dieta piscívora. Solament es coneix una dent d'aquest animal.

## Referències

* Hasegawa, I., Buffetaut, I., Manabe, M. i Takakuwa, I. 2003. A possible spinosaurid tooth from the Sebayashi Formation (Lower Cretaceous), Gunma, Japan. Bulletin of Gunma Museum of Natural History, 7, 1-5.
* Buffetaut, I. i Ingavat, R. 1986. Unusual theropod dinosaur teeth from the Upper Jurassic of Phu Wiang, northeastern Thailand. Revue de Paléobiologie, 5, 217-220.
# Simophis rhinostoma

Simophis és un gènere monotípic de serp de la família Colubridae. Conté una única espècies Simophis rhinostoma. Rep el nom comú de falsa serp de corall de São Paulo. Es troba al Brasil i el Paraguai. No és verinosa i la seva coloració imita la serp verinosa Micrurus frontalis.

## Referències

* ↑ Reptile Database
# Hanigovce

Hanigovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1330.
# Haniska (Prešov)

* No s'ha de confondre amb Haniska (Košice).
Haniska és un poble i municipi d'Eslovàquia. Es troba a la regió de Prešov, al nord del país. La primera referència escrita de la vila data del 1288.
# Sinofília

Un sinòfil o una sinòfila és una persona que mostra un gran interès i amor per la cultura xinesa i pel poble xinès. També es fa servir aquesta paraula, per descriure a aquells que coneixen la història de la Xina i la seva cultura (com els acadèmics i els estudiants), els parlants no nadius de l'idioma xinès, polítics pro-xinesos, i les persones que tenen sentiments i opinions favorables cap a Taiwan i la República Popular de la Xina. L'amor cap a la Xina rep el nom de sinofília, el contrari a aquest sentiment, és a dir, el rebuig o l'odi envers la Xina o els xinesos, s'anomena sinofòbia.

## Referències

* ↑ www.thefreedictionary.com/

## Vegeu també

* Chinoiserie
# Sext Noni Quintilià

Sext Noni Quintilià és el nom dels següents personatges:
* Sext Noni Quintilià (cònsol), cònsol l'any 8
* Sext Noni Quintilià (cònsol sufecte), cònsol sufecte l'any 40
# Sext Juli Gabinià

Sext Juli Gabinià (en llatí Sextus Julius Gabinianus) va ser un retòric romà que va ensenyar retòrica a la Gàl·lia en temps de Vespasià.
No es coneix res de la seva vida ni de la seva obra, però Suetoni el menciona a De Claris, Rhetoribus i Tàcit en parla a Dialogus de oratoribus.

## Referències

* ↑ [https://quod.lib.umich.edu/m/moa/acl3129.0002.001/202?rgn=full+text;view=image;q1=GabinianusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 192. ]
# Sinquefield Cup 2015

El Sinquefield Cup 2015 va ser un torneig d'escacs que va tenir lloc a Sant Louis (Estats Units) entre el 22 d'agost i el 3 de setembre de 2015.
La tercer edició va formar part del Grand Chess Tour de 2015. El torneig va comptar amb set dels millors jugadors del món, una fita només superada pel Torneig d'escacs AVRO de 1938. The Sinquefield Cup és també el torneig més fort del Grand Chess Tour 2015 amb una mitjana d'Elo de 2795.

## Classificació

    Sinquefield Cup 2015 #JugadorElo12345678910PuntsVictòriesSBPunts del Tour 1 Levon Aronian (Armènia)2765X½1½½½½1½16325.2513 2 Magnus Carlsen (Noruega)2853½X½1½001½15321.2510 3 Hikaru Nakamura (Estats Units)28140½X½½10½115320.258 4 Maxime Vachier-Lagrave (França)2731½0½X½½1½½15221.257 5 Anish Giri (Països Baixos)2793½½½½X½1½½½5122.256 6 Aleksandr Grisxuk (Rússia)2771½10½0X½1104.5319.755 7 Vesselín Topàlov (Bulgària)2816½110½½X0½½4.52214 8 Fabiano Caruana (Estats Units)280800½½½01X½½3.5115.253 9 Viswanathan Anand (Índia)2816½½0½½0½½X½3.50162 10 Wesley So (Estats Units)27790000½1½½½X3112.751

## Referències

* ↑ Top Players Return To St. Louis (anglès)
* ↑ Sinquefield 2015: Overview Arxivat 2015-08-18 a Wayback Machine. (anglès)
* ↑ «Classificació Sinquefield Cup 2015». chess-results.com. [Consulta: 7 setembre 2015].
# Sidhnai

Sidhnai és una canal de reg al Panjab (Pakistan) que prenia aigua del Ravi i regava el districte de Multan al Pakistan. El seu nom vol dir "Recte", ja que s'estén per una línia recta d'uns 20 km de Tulamba a Sarai Sidhu. Fou obert el 1886. Disposava de 13 canals distributaris i rega una superfície de 1.500 a 2.000 km².

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Hanna Ljungberg

Hanna Carolina Ljungberg (Umeå, 8 de gener de 1979) és una exfutbolista sueca. Va desenvolupar la seua carrera al Sunnanå SK (94-98) i a l'Umeå IK (98-09). Amb la selecció sueca va marcar 72 gols en 130 partits.
La cima de la seva carrera va ser la temporada 2002-03, quan va ser subcampiona del món amb Suècia, campiona de la Lliga de Campions amb l'Umeå i màxima golejadora del torneig, i 3a al FIFA Women's World Player.
En 2007 l'AC Perugia masculí, de la Serie A, va tractar de fitxarla.

## Trajectòria

| Temporades | Club | Títols | Selecció (fases finals) |
| 1994 - 1998 | Sunnana SK | | Jocs Olímpics 1996 (1a fase) |
| 1998 - 2009 0 0 0 0 0 0 | Umea IK 0 0 0 0 0 0 | 2 Lligues de Campions, 7 Lligues, 4 Copes, 2 Supercopes 0 0 0 0 0 0 | Mundial 1999 (Quarts) Jocs Olímpics 2000 (1a fase) Eurocopa 2001 (subcampió) Mundial 2003 (subcampió) Jocs Olímpics 2004 (4t lloc) Eurocopa 2005 (semifinals) Mundial 2007 (1a fase) |

## Referències

* ↑ RSSSF
* ↑ «FIFA». Arxivat de l'original el 2016-03-07. [Consulta: 7 març 2016].
* ↑ The Guardian
# Henri (cràter)

* No s'ha de confondre amb Henry (cràter), Henry (cràter lunar Apollo), o Henry Frères (cràter).
Henri és un cràter d'impacte en el planeta Mercuri de 163,8 km de diàmetre. Porta el nom del pintor estatunidenc Robert Henri (1865–1929), i el seu nom va ser aprovat per la Unió Astronòmica Internacional el 2012.

## Referències

* ↑ «Henri». Gazetteer of Planetary Nomenclature. United States Geological Survey, Apr 24, 2012. [Consulta: 7 juny 2017].

## Vegeu també

* Llista de cràters de Mercuri
# Herb Brown

Herbert Michael Brown, més conegut com a Herb Brown (Brooklyn, 14 de març de 1936) és un entrenador de bàsquet nord-americà.
Es va formar a la Universitat de Vermont. Va ser entrenador de l'NBA amb Detroit Pistons en les dècada dels 70. Va desenvolupar una prestigiosa tasca com a assistent tècnic en importants franquícies al llarg de la seva carrera com Houston Rockets, Phoenix Suns, Indiana Pacers, Chicago Bulls, i Philadelphia 76ers entre d'altres.
Va aterrar a la lliga ACB la temporada 1989-90 per entrenar el Joventut de Badalona, però no va acabar la temporada a Badalona. La temporada següent va dirigir el Taugrés, portant-lo a disputar les dues primeres semifinals ACB del club: en la temporada 90-91 va plantar cara al Joventut de Lolo Sainz i, a la 91-92 va caure en el cinquè partit contra el Reial Madrid. Va abandonar el club a mitjans de la temporada 92-93. Després de Vitòria, Brown també va entrenar a Espanya al Saragossa i al Pamesa Valencia. Anyes més tard, Herb i el seu germà Larry Brown van ajudar els Pistons a guanyar l'anell de 2004. L'any 2006, Herb Brown va ser inclòs en l'Hall of Fame Jueu. El seu darrer paper a les banquetes ha estat d'ajudant tècnic de la Selecció d'Uruguai.

## Referències

* ↑ «A sus 76 años, Herb Brown recuerda con cariño su etapa en el Baskonia». EiTB, 24-01-2013 [Consulta: 14 maig 2018].
# Harrington (jaqueta)

Una jaqueta Harrington (originalment coneguda com a Baracuta jacket o G9) és una jaqueta lleugera i llarga fins a la cintura, feta de cotó, polièster, llana o pell girada. Els dissenys sovint incorporen el tradicional fraser tartan o el folre amb estampats escacats. A França, Harrington és una marca registrada des de 1985.
Les primeres jaquetes d'estil Harrington van ser confeccionades a la dècada del 1930 per l'empresa de roba anglesa, Baracuta. El disseny original de Baracuta, el G9, encara està en producció. Al mateix temps, l'empresa britànica Grenfell, coneguda anteriorment com a Haythornthwaite and Sons, també va confeccionar una jaqueta idèntica basant-se en les seves jaquetes de golf que encara es troben en producció. Sigui com sigui, les Harrington són jaquetes lleugeres i espaioses que es fan servir per jugar a golf, d'aquí la nomenclatura G4 o G9 de Baracuta. Ambdues versions es van fer originalment a Lancashire.

## Referències

* 1 2 «Harrington Jacket & Baracuta G9 Guide». Gentleman's Gazette. [Consulta: 10 abril 2016].
* ↑ «Service de recherche marques» (en francès). National Institute of Industrial Property. [Consulta: 31 gener 2017].
* ↑ «The Baracuta G9 Harrington : Guide to Baracuta Jackets». Atom Retro. [Consulta: 23 gener 2017].
# Societat Amics de la Muntanya

La Societat Amics de la Muntanya és un centre excursionista creat a Tremp el 1964. Va ser el primer centre excursionista creat a Catalunya a la Federació Catalana de Muntanyisme, que llavors presidia Francesc Martínez Massó. Les converses per la creació s'havien iniciat el setembre de 1963, encapçalades per Jordi Mir i Parache i Lionel Bochaca Servent que convocaven una reunió a l'entitat Casal Catòlic i Cultural de Tremp per la creació de la secció de muntanya, reunió en la qual també hi seria present el Sr. Martínez Massó. El gener de 1964 el Casal Cultural proposava a Miquel Estrada Masobé com a president de la secció de muntanya i el 19 de gener de 1964 es signava l'acta de creació de l'entitat.
# Singhiella

Singhiella és un gènere d'insectes hemípters de la família dels Aleiròdids. El gènere va ser descrit per primera vegada per Sampson el 1943.

## Espècies

Tot seguit es mostra una llista de les espècies que pertanyen a aquest gènere:
* Singhiella bassiae (David & Subramaniam, 1976)
* Singhiella bicolor (Singh, 1931)
* Singhiella brideliae (Jesudasan & David, 1991)
* Singhiella cambodiensis (Takahashi, 1942)
* Singhiella cardamomi (David & Subramaniam, 1976)
* Singhiella chinensis (Takahashi, 1941)
* Singhiella chitinosa (Takahashi, 1937)
* Singhiella citrifolii (Morgan, 1893)
* Singhiella crenulata (Qureshi & Qayyam, 1969)
* Singhiella delamarei (Cohic, 1968)
* Singhiella dioscoreae (Takahashi, 1934)
* Singhiella dipterocarpi (Takahashi, 1942)
* Singhiella elaeagni (Takahashi, 1935)
* Singhiella elbaensis (Priesner & Hosny, 1934)
* Singhiella ficifolii (Takahashi, 1942)
* Singhiella kuraruensis (Takahashi, 1933)
* Singhiella longisetae (Chou & Yan, 1988)
* Singhiella malabaricus (Jesudasan & David, 1991)
* Singhiella mekonensis (Takahashi, 1942)
* Singhiella melanolepis (Chen & Ko, 2007)
* Singhiella pallida (Singh, 1931)
* Singhiella piperis (Takahashi, 1934)
* Singhiella premnae (Martin, 1999)
* Singhiella serdangensis (Corbett, 1935)
* Singhiella simplex (Singh, 1931)
* Singhiella subrotunda (Takahashi, 1935)
* Singhiella sutepensis (Takahashi, 1942)
* Singhiella tetrastigmae (Takahashi, 1934)
* Singhiella vanieriae (Takahashi, 1935)

## Referències

* 1 2 Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 PDF (anglès)